Magisk realisme

Magisk realisme er en stilart innen kunst, litteratur og film. Den er blitt beskrevet som en elevert virkelighet. Når det gjelder prosa, film og TV-serier er den sammen med bl.a. skrekklitteratur, science fiction, folklore og fantasy en subsjanger under spekulativ fiksjon. Den realistiske skildringen krydres med surrealistiske, magiske, absurde og/eller overnaturlige innslag.

Magisk realisme innen malerkunsten
Opprinnelig var uttrykket magisk realisme benyttet innen malerkunsten. I 1925 ble det benyttet av den tyske kunstkritikeren og fotografen Franz Roh. Etter en kunstutstilling i Mannheim publiserte han et essay om post-ekspresjonisme, der han kjennetegnet malerienes stil som magischer Realismus. To år etter ble hans essay oversatt til spansk i tidsskriftet Revista de Occidente og begrepet  lød realismo mágico. Den magiske realismen gestalter sammensmeltningen av en gripbar, synlig, rasjonell virkelighet og en hallusinatorisk, drømmelignende virkelighet. Den utgjør «en tredje realitet», en syntese av velkjente virkeligheter.

Senere brukte den venezuelanske Arturo Uslar-Pietri begrepet for å kjennetegne enkelte latinamerikanske forfattere.

Representanter innen malerkunsten
 Felice Casorati
 Antonio Donghi
 Marcela Donoso
 Gian Paolo Dulbecco
 Jared French
 Edward Hopper
 Carel Willink

Magisk realisme innen litteraturen
Magisk realisme som litterær sjanger kjennetegnes av overnaturlige (oversanselige) fenomener som finner sted i en ellers realistisk og jordnær handling. Eksempelvis kan døde personer henvende seg til skikkelsene i boken, eller vanlige mennesker kan få overnaturlige egenskaper. Det er imidlertid viktig å skille magisk realisme fra for eksempel grøssere, såkalte gotiske romaner, der parapsykologien er bokens drivkraft og der hensikten er å skape spenning og dramatikk.

De overnaturlige hendelsene i magisk realisme blir aldri eller sjelden forklart eller sannsynliggjort – de er simpelthen en del av tilværelsen som personene i verket godtar og lever med. 

Særlig i søramerikansk litteratur – som bøkene til Gabriel García Márquez – er magisk realisme vanlig. Innen europeisk magisk realisme regnes Blikktrommen av Günter Grass som et viktig verk. 

Hovedtankegangen er at elementer av det utrolige, det fantastiske, det magiske kan være en del av hverdagsrealismen uten at fenomenene virker påtvungne eller unaturlige. Postulatet synes å være at det «magiske» i tilværelsen rett og slett er en integrert del av vår virkelighet.

Representanter innen litteraturen

Europa

Afrika
 Mia Couto
 Ben Okri
 Amos Tutuola

USA
 Jonathan Safran Foer
 Toni Morrison
 Alice Hoffman

Latinamerika
 Isabel Allende
 Mário de Andrade
 Miguel Ángel Asturias
 Jorge Luis Borges
 Alejo Carpentier
 Julio Cortázar
 Carlos Fuentes
 Gabriel García Márquez
 Augusto Roa Bastos
 Juan Rulfo

Kina
 Mo Yan

Japan
 Haruki Murakami
 Banana Yoshimoto

Midtøsten
 Salim Barakat

Magisk realisme innen filmen
Innen filmen kjennetegnes mange av Ingmar Bergmans filmer av magisk realisme.

Litteratur 
 Franz Roh: Nach-Expressionismus. Magischer Realismus. Probleme der neuesten europäischen Malerei. Klinkhardt & Biermann, Leipzig 1925.
 Franz Roh: Realismo Mágico. Post Espressionismo. Problemas de la pintura europea más reciente. Übersetzt aus dem Deutschen von Fernando Vela. Revista de Occidente, Madrid 1927 (Reprint: Alianza Editorial, Madrid 1997).
 Franz Roh: Geschichte der deutschen Kunst von 1900 bis zur Gegenwart. F. Bruckmann, München 1958.
 Franz Roh: Junge spanische Malerei. In: Das Kunstwerk. Bd. 13, Heft 7, 1960, , S. 13–22.
 Andreas Fluck: „Magischer Realismus“ in der Malerei des 20. Jahrhunderts (= Europäische Hochschulschriften. Reihe 28: Kunstgeschichte. Bd. 197). Lang, Frankfurt am Main u. a. 1994, ISBN 3-631-47100-9 (Zugleich: Münster, Univ., Diss., 1992).
 Michael Scheffel: Magischer Realismus. Die Geschichte eines Begriffes und ein Versuch seiner Bestimmung (= Stauffenburg-Colloquium. Bd. 16). Stauffenburg, Tübingen 1990, ISBN 3-923721-46-3 (Zugleich: Göttingen, Univ., Diss., 1988).
 Reeds, Kenneth: Magical Realism: A problem of definition. In: Neophilologus 90(2), London 2006, S.175–196.
 Durst, Uwe: "Begrenzte und entgrenzte wunderbare Systeme: Vom Bürgerlichen zum 'Magischen' Realismus", in: Lars Schmeink / Hans-Harald Müller (Hg.), "Fremde Welten: Wege und Räume der Fantastik im 21. Jahrhundert", Berlin / Boston 2012, S. 57-74.

Eksterne lenker 
 Magisk realisme; fra Bibliotekarstudentens nettleksikon om litteratur og medier (pdf-fil)

Litterære sjangre